b'\n_START_ARTICLE_\nSelenasta kislina\n_START_SECTION_\nUporaba\n_START_PARAGRAPH_\nNajve\xc4\x8d selenaste kisline se porabi za bruniranje jekla, predvsem oro\xc5\xbeja (osebno strelno oro\xc5\xbeje in topovi). Za bruniranje se uporablja skupaj z bakrovim(II) nitratom (Cu(NO\xe2\x82\x83)\xe2\x82\x82) in du\xc5\xa1ikovo kislino (HNO\xe2\x82\x83). Barva jekla se iz srebrno sive spremeni v modro sivo. V preteklosti se je bruniralo tudi hladno oro\xc5\xbeje._NEWLINE_Uporablja se tudi za kemi\xc4\x8dno temnenje in patiniranje bakra, medenine in brona. Nastala bogata temna barva se lahko kasneje \xc5\xa1e poudari z abrazijo._NEWLINE_Selenasta kislina je klju\xc4\x8dna komponenta Meckejevega reagenta, s katerim se na hiter in enostaven na\xc4\x8din ugotavlja morebitno prisotnosti alkaloidov in drugih spojin, na primer prepovedanih drog._NEWLINE_V organskih sintezah se uporablja za sintezo 1,2-diketonov, na primer glioksala.\n_START_SECTION_\nU\xc4\x8dinki na zdravje\n_START_PARAGRAPH_\nKot mnoge selenove spojine, je tudi selenova kislina zelo toksi\xc4\x8dna in zau\xc5\xbeitje kakr\xc5\xa1ne koli koli\xc4\x8dine kisline je navadno smrtonosno. Simptomi zastrupitve s selenom se pojavijo nekaj ur po zau\xc5\xbeitju in vklju\xc4\x8dujejo omamljenost, vrtoglavico, velik padec krvnega tlaka in smrt.'